402 Herman Muller. 



rejste de to Mindesmærker efter Sigtrygg (og formodentlig et 

 Mindesmærke eller to efter Gnupa), hvilket ikke er meget sand- 

 synligt. Jlvis hun valgte saadanne Runeristere , der allerede 

 var Mænd i 935, saa kunde det næppe gore nogen Forskel for 

 Mindesmærkernes Sprog- og Huneformer, enten Indskrifterne 

 er ristede i 935 eller 950, kun hvis hun valgte saadanne Mænd, 

 der i 935 endnu var Drenge. Eller Danevirkets Fornyelse er 

 af os hleven sat til et for tidligt Tidspunkt: Sigtryggs Fald og 

 Danevirkets Fornyelse kan, hvis Prof. W. har Ret, tidligst have 

 fundet Sted i 948 eller 949; saa kan Asfrid have rejst Mindes- 

 mærkerne i 950. løvrigt har de historiske Forhold været de 

 samme som fremstillet i mine 'Remærkninger' S. 269 ff. Den 

 mindre Jællinge-Sten vilde i saa Tilfælde ogsaa rimeligvis være 

 bleven sat til et for tidligt Tidspunkt: den er sandsynligvis bleven 

 rejst umiddelbart efter Danevirkets Fornyelse (om Tidspunktet for 

 Kong Gorms Død sml. S. 262 Note 3). Eller, hvis Asfrid har 

 styret en af det danske Rige uafhængig Landsdel efter Dane- 

 virkets Fornyelse, som Prof. W. vil, saa kan dette kun være 

 sket og Sigtrygg kun have været 'Konge' syd for den fornyede 

 Vold som det danske Riges Grænse, i Lighed med R. von 

 Liliencrons og Handelmanns Opfattelse ('Der Runenstein von 

 Gottorp', Kiel 1888). Liliencron mener (S. 17): 'Zu ihm (Kong- 

 Henrik) mochte moglicher, ja sehr wahrscheinlicher Weise des 

 enttronten und getoteten Konig Gnupas Sohn Sigtrygg mit seiner 

 Mutter gefluchtet sein'. Handelmann tilføjer (S. 31): "Der blosse 

 Konigstitel ward ihnen hier schwerlich bestritten noch ver- 

 weigert'. Hvis dette har været Tilfælde, saa kan Sigtrygg have 

 levet saa længe som det skal være: Tidspunktet for hans Død 

 og altsaa ogsaa Tidspunktet for Mindesmærkernes Rejsning vilde 

 være uden nogensomhelst Interesse for Danmarks politiske 

 Historie (medens Mindesmærkerne selvfølgelig vilde beholde 

 deres Værdi for Sproghistorien). 



Jeg akcepterer ingen af disse tre tænkelige Muligheder, indtil 

 jeg bliver nødt til at akceptere Prof. W.s Tidsbestemmelse. 



